APSTIPRINU

Limbažu novada pašvaldības

Domes priekšsēdētājs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Didzis Zemmers

2020.gada 18.martā

**Latvijas izglītības iestāžu audzēkņu vizuālās mākslas darbu konkursa**

**“Friča Bārdas dzejas gleznas“** **NOLIKUMS**

**I. Vispārīgie jautājumi**

1. Šis nolikums nosaka kārtību, kādā norisinās Latvijas izglītības iestāžu audzēkņu vizuālās mākslas darba konkurss “Friča Bārdas dzejas gleznas” (turpmāk - KONKURSS).
2. KONKURSA mērķi ir:
3. sekmēt bērnu un jauniešu pašizpausmi vizuālajā mākslā caur dzejnieka Friča Bārdas dzejas izpratni, atzīmējot dzejnieka 140. dzimšanas dienu;
4. attīstīt bērnu un jauniešu fantāziju un radošumu;
5. veicināt un popularizēt bērnos un jauniešos pozitīvu attieksmi pret dzeju;
6. popularizēt vizuālās mākslas interešu izglītības programmu.
7. KONKURSA uzdevums ir:

3.1. rosināt iepazīt Friča Bārdas dzeju, kurā atklājas latviešu valodas un kultūras bagātība;

3.2. aicināt apzināties dzimtās zemes skaistumu;

3.3. veicināt bērnu un jauniešu radošo spēju attīstību;

3.4. sekmēt sadarbību starp izglītības un kultūras iestādēm.

1. KONKURSU rīko Limbažu novada pašvaldība sadarbībā ar Bārdu dzimtas memoriālo muzeju “Rumbiņi”, Limbažu Mūzikas un mākslas skolu un Valsts izglītības satura centrs (turpmāk – KONKURSA ORGANIZATORI).
2. Izglītības iestāde nodrošina Latvijas Republikas Ministru kabineta noteikumu Nr.1338 “Kārtība, kādā nodrošināma izglītojamo drošība izglītības iestādēs un to organizētajos pasākumos” prasības

**II. Konkursa laiks**

1. KONKURSS notiek no 2019. gada 15. novembra līdz 2020. gada 3.jūnijam.

**III. Konkursa dalībnieki, pieteikumu iesniegšana un dalības nosacījumi**

1. KONKURSA dalībnieki ir Latvijas izglītības iestāžu izglītojamie (turpmāk – AUTORS) vecumā līdz 18 gadiem.
2. Viens AUTORS konkursā piedalās ar vienu darbu.
3. Konkursā jāiesniedz radošais darbs (turpmāk – KONKURSA DARBS) atbilstoši šādiem nosacījumiem:
	1. izpildījuma tehnikas – gleznošanas, grafikas vai jauktās (pēc izvēles);
	2. konkursa darba formāts: A4 vai A3.
	3. jābūt norādītam AUTORA vecumam un ilustrētā Friča Bārdas dzejoļa nosaukumam.
4. KONKURSA DARBA uzdevums ir ilustrēt kādu brīvi izvēlētu Friča Bārdas dzejoli
5. KONKURSA DARBA noformējums: pie KONKURSA DARBA apakšējās malas labajā stūrī jāpielīmē atlokāma vizītkarte atbilstoši Pielikumam Nr. 1.
6. KONKURSA DARBS paliek konkursa rīkotājam un AUTORAM netiek izsniegts. KONKURSA ORGANIZATORIEM ir tiesības konkursam iesniegtos darbus izmantot publikācijās un izstādēs.
7. KONKURSA DARBA **iesniegšanas termiņš** ir **2020. gada 20. aprīlim** (pasta zīmogs), ar norādi: “Konkursam “Friča Bārdas dzejas gleznas”.
8. KONKURSA DARBU var iesniegt, sūtot pa pastu vai klātienē, pievienojot pieteikumu atbilstoši Pielikumam Nr.2; uz adresi - Limbažu Mūzikas un mākslas skola, Jūras iela 27, Limbažu novads, LV-4001.
9. Izglītības iestādes pedagogam pirms KONKURSA DARBA iesniegšanas jāsaņem rakstveida piekrišana no nepilngadīgo konkursa dalībnieku likumiskajiem pārstāvjiem vai pilngadīgajiem dalībniekiem par to, ka dalībnieks var tikt fiksēts audio, audiovizuālā un fotogrāfiju veidā un viņu personas dati var tikt apstrādāti ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.
10. Pasākumā, iesaistītās personas izsaka savu piekrišanu veikt personu datu apstrādi, vienlaikus ļaujot paust savu vēlmi nepubliskot personas datus. Fotogrāfijas un/ vai video attēli var tikt publicēti tīmekļa vietnēs (tajā skaitā uzglabāti publiskās pieejamības arhīvā), drukātajos izdevumos, TV ierakstos un tiešraidē.

**IV. Vērtēšanas noteikumi**

1. KONKURSA DARBUS vērtē 2 kārtās Limbažu Mūzikas un mākslas skolas izveidota un apstiprināta žūrija, kuras sastāvā ir Limbažu Mūzikas un mākslas skolas, Limbažu novada pašvaldības, Bārdu dzimtas muzeja “Rumbiņi”, VISC pārstāvis un profesionāls mākslinieks:
	1. 1. kārtā (no 2020.gada 21.aprīlim līdz 30. aprīlim) KONKURSA DARBUS vērtē saskaņā ar vērtēšanas kritērijiem 10 punktu skalā 5 pozīcijās, uz otro – kārtu izvirza darbus, kuri katrā kritērijā saņēmuši ne mazāk kā 6 punktus;
	2. 2.kārtā – KONKURSA finālā (no 2020.gada 30.aprīļa līdz 8.maijam) tiek noteikti labākie KONKURSA DARBI katrā vecuma grupā.
2. KONKURSA DARBI tiek vērtēti šādās AUTORU vecuma grupās:
	1. 1.grupa - līdz 8 gadu vecumam,
	2. 2. grupa - 9 līdz 12 gadi;
	3. 3. grupa - 13 līdz 15 gadi;
	4. 4. grupa - 16 līdz 18 gadi.
3. KONKURSA DARBI tiek vērtēti 50 punktu sistēmā:
	1. Darbu atbilstība tēmai, nolikuma prasībām no 1 līdz 10 punktiem;
	2. Kompozīcija no 1 līdz 10 punktiem;
	3. Darba risinājums (krāsa, faktūra, forma, proporcijas, apjoms) no 1 līdz 10 punktiem;
	4. Oriģinalitāte no 1 līdz 10 punktiem;
	5. Darba kvalitāte no 1 līdz 10 punktiem.
4. Žūrijas komisijas lēmums ir galīgs un neapstrīdams.
5. Ja tiek konstatēts, ka KONKURSAM iesniegtais KONKURSA DARBS ir bojāts (saplēsts, saburzīts utt.), tas netiek vērtēts.

**V. Konkursa laureātu apbalvošana/rezultātu paziņošana**

1. Konkursa rezultātus publisko Limbažu novada pašvaldības tīmekļa vietnē [www.limbazi.lv](http://www.limbazi.lv) vienas nedēļas laikā pēc KONKURSA DARBU izvērtēšanas.
2. KONKURSA noslēguma pasākums plānots 2020.gada 3.jūnijā, Bārdu dzimtas memoriālajā muzejā “Rumbiņi”, adrese ''Rumbiņi'', Katvaru pagasts, Limbažu novads, LV – 4061, laiks tiks paziņots atsevišķi.
3. Konkursa noslēguma pasākumā piedalās KONKURSA finālam izvirzītie AUTORI un viņu skolotāji.
4. KONKURSA noslēguma pasākumā KONKURSA DARBI pēc žūrijas komisijas ieskatiem tiek eksponēti.
5. Pēc KONKURSA noslēguma pasākuma KONKURSA laureātu darbi var tikt izstādīti ceļojošā izstādē.

**VI. Noslēguma jautājumi**

1. AUTORU apbalvošanu noslēguma pasākumā nodrošina Limbažu novada pašvaldība no 2020.gada Limbažu novada pašvaldības budžeta līdzekļiem, izstādes darbu transportēšanu un pasta izdevumus finansē pašvaldības vai iestāde, kuru izglītojamie pārstāv.
2. Kontaktinformācija - Limbažu novada pašvaldības Izglītības un kultūras nodaļas kultūras speciāliste Mārīte Saulīte,adrese: Rīgas iela 16, Limbaži, LV-4001; tālr. 26417161;e-pasts: marite.saulite@limbazi.lv .

Izglītības un kultūras nodaļas vadītāja S.Upmale

Pielikums Nr.1

Latvijas izglītības iestāžu audzēkņu vizuālās mākslas darbu konkursa

“Friča Bārdas dzejas gleznas“ nolikumam

**Latvijas izglītības iestāžu audzēkņu vizuālās mākslas darbu konkursa**

**“Friča Bārdas dzejas gleznas“**

**VIZĪTKARTE**

1. KONKURSA DARBA apakšējās malas labajā stūrī pielīmē atlokāmu vizītkarti, **kuru var aizlocīt darbu vērtēšanas laikā!**

2. Vizītkartē norādīts:

2.1.KONKURSA DARBA ( F. Bārdas dzejoļa ) nosaukums;

2.2. AUTORA vārds, uzvārds;

2.3. AUTORA vecums;

2.4.Izglītības iestāde;

2.5.Pedagoga vārds, uzvārds.

3. Vizītkartes izmēri: 5x15 cm,

4. Vizītkartes burti – izmērs Nr.14; – vēlamais veids: “Calibri”.

5. Vizītkartes paraugs:

**“Lūgšana”**

**Jūlija Rasa**

9 gadi

Rīgas 102.vidusskola

skolotāja Maija Saule

Pielikums Nr.2

Latvijas izglītības iestāžu audzēkņu vizuālās mākslas darbu konkursa

“Friča Bārdas dzejas gleznas“ nolikumam

PIETEIKUMS

Latvijas izglītības iestāžu vizuālās mākslas

darbu konkursam „Friča Bārdas dzejas gleznas”

|  |  |  |  |  |  |  |
| --- | --- | --- | --- | --- | --- | --- |
| Nr. | Izglītības iestāde | Dalībnieka vārds, uzvārds | Vecums | Darba nosaukums, tehnika | Pedagoga vārds, uzvārds | Kontaktinformācija |
| 1.  |  |  |  |  |  |  |
| 2. |  |  |  |  |  |  |
| 3. |  |  |  |  |  |  |

Atbildīgā kontaktpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vārds, uzvārds)

Kontakttālrunis \_\_\_\_\_\_\_\_\_\_\_\_\_\_\_, e-pasta adrese \_\_\_\_\_\_\_\_\_\_\_\_\_\_\_\_

Datums\_\_\_\_\_\_\_\_\_\_\_\_\_